Iän ja kypsyyden välillä on suuri ero.
Eivät kaikki , joista tulee vanhoja, kasva aikuisiksi.
Opi, miten hengellinen kypsyys vaikuttaa ihmissuhteisiisi.
Iloa arkeen
Suuri osa elämästä on koetusta.
Meille tapahtuu valtava määrä asioita tajuamattamme, että meitä testataan.
Jos emme läpäise testiä, käymme sen läpi uudelleen.
Sanokaa: Koetuksia.
Sanokaa: Houkutuksia.
Jumala sallii koetuksen ja käyttää sitä koetellakseen uskoamme.
Hän käyttää sitä auttaakseen meitä kasvamaan uskossa
koska ainoa tie meidän kasvaa uskossa
on joutua tilanteeseen, jossa joudumme käyttämään sitä.
Ymmärrättekö tämän?
Usko ei lisäänny sillä, että rukoilee lisää uskoa.
On pientä uskoa ja suurta uskoa, mutta usko kasvaa, kun sitä on pakko käyttää.
Jumala siis sallii koetuksia. Hän käyttää niitä koetellakseen meitä.
Näette tänään raamatunpaikkoja, jotka selkeästi sanovat, että Jumala käyttää
koetuksia testatakseen arvomme.
Meidät testataan ennen korottamista.
Korottamisen rukoileminen ei hyödytä pätkääkään
ellet ole valmis käymään läpi koetusta.
Haluan todella, että saatte nyt kiinni joistakin asioista.
Jotkut teistä olette taistelleet joitakin asioita vastaan elämässänne
joita teidän olisi pitänyt tervehtiä ilolla. Ja mennä niistä läpi toiselle puolelle.
Jos aina vain taistelet ja panet vastaan, päädyt jatkuvaan uupumukseen.
Monet ihmiset eivät lainkaan tajua koko ajatusta koetuksista ja houkutuksista.
Toisaalta myös saatana koettelee meitä ja yrittää houkutella meidät syntiin.
Sanon tämän varmaankin jokaisessa opetuksessani
koska haluan teidän tajuavan koetusten luonteen.
Jos Jumala sallii koetuksen elämääsi, Hän käyttää sitä koetellakseen uskoasi.
Hän valmistaa tien ulos koetuksesta, koska näin Hän on luvannut.
Hän ei koskaan anna meille enempää kuin jaksamme kantaa
ja aina valmistaa tien ulos.
Saatana taas käy nopeasti kimppuun ja käyttää koetuksen aikaa elämässämme
yrittäen saada meitä luopumaan uskosta tai syyttämään Jumalaa, käyttäytymään
sopimattomasti ja kohtelemaan muita ihmisiä väärin tai kääntymään syntiin.
Mutta kiitos Jumalalle, voimme saada voiton kaikissa koetuksen tilanteissa.
Voimme voittaa koetukset ja vaikeudet.
Katsomme kolmea raamatunpaikkaa, perustavanlaatuisia ja innostavia kaikki.
Ne puhuvat voitosta.
Room. 8:37. "Mutta näissä kaikissa me saamme jalon voiton hänen kauttansa, joka meitä on rakastanut."
Kirjoita ylös nämä kohdat ja kun joudut koetukseen, ota ne esiin ja lue ääneen.
Aina, kun sinusta tuntuu, että jäät alakynteen, ota ne esiin ja lue ne.
"...saamme jalon voiton hänen kauttansa, joka meitä on rakastanut."
Seuraava on 1 Kor. 15:57.
"Mutta kiitos olkoon Jumalan, joka antaa meille voiton (tekee meistä voittajia) meidän Herramme Jeesuksen Kristuksen kautta!"
"Mutta kiitos olkoon Jumalan, joka antaa meille voiton (tekee meistä voittajia)."
Viimeisenä 2 Kor. 2:14.
"Mutta kiitos olkoon Jumalan joka aina kuljettaa meitä voittosaatossa Kristuksessa (Kristuksen palkintoina) ja meidän kauttamme joka paikassa tuo ilmi hänen tuntemisensa tuoksun!"
Tämä raamatunkohta teidän tulee ymmärtää.
Ensinnäkin Jumala haluaa käyttää sinua todistuksena jollekin toiselle.
Ihmiset eivät kiinnitä sinuun juurikaan huomiota, jos et koskaan ole mennyt
minkään läpi, koska ensimmäiseksi vihollinen kysyy "Mistäs sinä sen tiedät?"
"Mistä sinä tiedät, mitä minä menen läpi?!"
Raamattu sanoo, että annettuaan meille voiton Hän meidän kauttamme levittää
ja tekee kaikkialla ilmeiseksi Jumalan tuntemisen tuoksun.
Yksi syy, miksi ihmiset kuuntelevat minua on se, että he ovat vakuuttuneita
että tiedän, mistä puhun, koska kerron asioita, joita olen itse käynyt läpi.
Ei se tarkoita, että pitää mennä läpi kaiken mahdollisen voidakseen auttaa.
Mutta emme tarvitse sellaisia, joilla ei ole aavistustakaan siitä, mistä puhuvat.
Aivan kun silloin, kun nainen yrittää synnyttää lasta ja lääkäri sanoo
"Ponnista, rouva, ponnista!" eikä hänellä ole aavistustakaan, mistä hän puhuu.
Sinä tuumit "Jaa että ponnista! Sinua pitäisi antaa korville!"
Koska sinusta tuntuu, että koko kalusto on tulossa ulos.
Iän ja kypsyyden välillä on suuri ero.
Eivät kaikki, jotka vanhenevat silti kasva aikuisiksi.
Täällä saattaa olla joku parikymppinen
joka on hengellisesti kypsempi kuin eräät kuusikymppiset.
Luonnollisessa mielessä ikäännymme, mutta Jumalan taloudessa aikuistumme.
Tämän illan sanomani otsikko on "On aika kasvaa aikuiseksi."
En nyt nälvi ketään erityistä henkilöä sen enempää täällä kuin TV:n ääressä.
Mutta tietämällä tiedän, että jotkut teistä kuljette ympäri samaa typerää vuorta
ja käytte läpi samoja tylsiä asioita ja teette samoja asioita yhä uudelleen.
Sitä ei saa loppumaan millään muulla kuin menemällä se läpi ja oppimalla
miten se tehdään Jumalan tavalla.
Niinpä sanon teille kuten Paavali sanoi omille ihmisilleen
"Minä vetoan teihin Kristuksen nimessä."
"Antakaa Kristuksen muotoutua täydellisesti sisimpäänne."
Tehkää se Jumalan tavalla, koska mitään muuta tapaa ei todella ole.
1 Kor. 13:11
"Kun minä olin lapsi
minä puhuin kuin lapsi, minulla oli lapsen mieli, ja ajattelin kuin lapsi;
kun tulin mieheksi, hylkäsin minä sen, mikä lapsen on."
Sanokaa jokainen: "On aika lakata käyttäytymästä kuin vauva."
Vauvat kitisevät aina, kun eivät saa sitä, mitä haluavat.
He kitisevät, kun olo on epämukava.
Siksi meidän tulee oppia olemaan vakaita ja kestäviä ja pysymään
onnellisina, kun asiat eivät mene niin kuin me haluaisimme.
Pysy kiinni sitoumuksissasi myös silloin.
Emme ole eri ihminen, kun saamme haluamamme, ja toinen, kun emme.
Emme ole koetuksen tullessa eri henkilöitä kuin silloin, kun kaikki on hyvin.
Tällainen ei ole todistus maailmalle.
Tärkeä asia ymmärtää - ja nyt kuulkaa, uskovat - on oppia, että Jumala jätti
meidät tänne olemaan todistuksena maailmalle.
Meidän tulee olla suola ja valkeus.
Meidän tulee olla eläviä kirjeitä kaikkien luettavissa, Jumalan kirjeitä.
"Tämä on se elämä, joka sinulla voi olla kristittynä, että silloinkin, kun on vaikeaa
voi olla onnellinen ja omistaa rauhan.
Silloinkin voi selvitä voittajana joka kerta
Voittajana oleminen ei välttämättä tarkoita pääsyä eroon ongelmasta.
Se tarkoittaa, että sinulla on hyvä elämä siitä huolimatta.
Ydin ei ole siinä, onko sinulla ongelmaa vai ei, vaan siinä onko ongelmalla sinut.
Ef 4:15
"Ilmentäköön elämämme rakkaudellisesti totuutta kaikessa
puhuen totuudellisesti, toimien totuudellisesti, eläen totuudellisesti."
"Rakkauteen kietoutuneina kasvakaamme aikuisuuteen."
Käänny vieruskaverisi puoleen ja sano hänelle - hymyillen, ettei hän suutu -
"Kasva aikuiseksi."
No niin, jos sait vastauksen "Kasva itse", tiedät, että hänen todella tulee kasvaa.
Raamattu sanoo Johanneksen luvussa 8, että totuus tekee meidät vapaiksi.
Siksi Ef. 4:15:ssä sanotaan "Ilmentäköön elämämme totuutta."
Puhukaamme totuutta, toimikaamme totuudellisesti ja eläkäämme totuudessa
Sitten hän sanoo "Kasvakaamme aikuisiksi."
Tiedättekö, emme voi kasvaa aikuisiksi
jos jatkamme itsemme huijaamista sen suhteen, mikä se todellinen ongelma on.
Meidän on lakattava syyttämästä muita ja keksimästä tekosyitä kaikkeen.
Lakattava jopa syyttämästä paholaista
ja alettava ottaa vastuuta omasta käytöksestämme.
Älä syytä kaikesta hyväksi- käyttötaustaasi.
Minä tiedän, mistä puhun!
Meidän tulee siis kasvaa aikuisuuteen.
Jatkuvat ongelmat ovat usein seurausta hengellisestä kypsymättömyydestä.
En kyllä odottanutkaan kovin monen pitävän siitä, että sanoin näin.
Melkein jätin sen sanomatta, koska tiesin, että se kolahtaa joihinkin.
Mutta näin uskon. Uskon, että kun meillä on loputtomia jatkuvia ongelmia
ja nyt voi olla kyse hyökkäyksistäkin, niidenkin aikoja on, mutta meidän
pitää lakata sanomasta "Paholainen hyökkää minua vastaan." Arvaa miksi.
Se hyökkää kaikkia vastaan. Enemmän sinun pitäisi olla huolissasi,
siitä, jos se jättää sinut rauhaan kuin siitä, että se ei jätä.
Jos vihollinen ei hyökkää sinua vastaan, et todennäköisesti ole sille kiusa.
Ja siitä sietää jo olla huolissaan.
Meidät on asetettu taivaallisiin kaikkien henkivaltojen ja voimien yläpuolelle.
Ja vaikka on hyökkäyksen aikoja...
Luukkaan luvussa 4 kerrotaan, että kun Jeesus paastosi 40 päivää
paholainen hyökkäsi Häntä vastaan jatkuvalla syötöllä sinä aikana.
Kun koetusten ja kiusausten kehä
oli loppuun käyty, saatana väistyi odottamaan aikaa parempaa.
Eli kyllä vain, on koetusten aikoja. Mutta mitä enemmän opimme Sanasta
sitä enemmän meidän tulisi oppia, miten käsitellä noita aikoja.
Uskon Jumalan sanan perusteella ja kokemuksesta, että vaikka
vihollinen hyökkää kimppuumme, ei tarvitse olla surkea kaiken aikaa.
Jos uskovat aikuistuisivat, he voisivat olla voittajia, eivät uhreja.
Millaiset ongelmat aiheutuvat hengellisestä kypsymättömyydestä?
Lista on loputon, mutta puhutaan joistakin.
Ensinnäkin se aiheuttaa kaiken- laisia ihmissuhdeongelmia.
Hengellisesti epäkypsät eivät tule toimeen muiden kanssa.
Itsekkyys on merkki hengellisestä kypsymättömyydestä.
Itsekkäillä ihmisillä ei ole hyviä ihmissuhteita, koska ennemmin
tai myöhemmin muut väsyvät siihen, että aina kyse on vain ‘minusta'.
Epävarmuus - ja joskus ihmiset sanovat: "Et tiedä, miltä tuntuu."
Tiedänpäs! Minulla on ollut ongelmia itseluottamuksen kanssa. Vaikka
tietyllä tavalla olen hyvinkin rohkea, toisilla alueilla olen saanut
taistella epävarmuuden kanssa.
Ihmiset sanovat "Satutat tunteitani." "Olen vain epävarma itsestäni."
Ei ihmissuhteessa voi aina kulkea varpaillaan toisen suhteen.
Se ei ole oikein.
Kaikkia ei hymyilytä.
Voisin taputtaa teitä päähän ja sanoa "Siunausta, siunausta, olette ihania,"
ja mennä kotiin, mutta ette te sitä halua.
Te haluatte kuulla jotain, joka muuttaa elämänne.
Niin kauan kuin minä olin siinä tilassa
joka kerta, kun Dave katsoi jalkapalloa, minä loukkaannuin.
Joka kerta, kun hän pelasi golfia, otin itseeni, ja joka kerta, kun hän ei antanut
minulle syntymäpäivälahjaa, suutuin.
Joskus on vain nieltävä asioita ja mentävä eteenpäin.
Joskus joutuu sanomaan
"Näin asiat nyt vain ovat, enkä kai minäkään mikään päävoitto ole."
Kukaan ei ole täydellinen.
Et mene naimisiin sellaisen kanssa, joka tekee kaiken juuri niin sinä haluat.
Dave on mahtava tapaus. Hän ei ole mikään erinomainen lahjojen ostaja.
37 vuoteen olen tainnut saada kukkia kahdesti.
Se vain ei ole hänen tapaistaan.
Olen siitä jankuttanut, nalkuttanut, vihjaillut, tehnyt aivan kaikkea...
Muutama vuosi sitten ajattelin: "Ylistys Jumalalle!
En enää suutu siitä, koska se ei auta ketään."
Voisiko edes jokunen aikuistua täällä tänään!
On kaikenlaisia muita upeita asioita, joita hän tekee.
Sinulla ehkä on puoliso, joka tuo lahjoja, mutta joka ei tee joitakin muita juttuja.
Minulla taas on mies, joka tekee niitä muita asioita, mutta ei ehkä tuo lahjoja.
Emme koskaan saa sellaista, joka tekee kaiken niin kuin me haluamme,
joten meidän on syytä ryhtyä positiivisiksi. Se on yksi hengellisen kypsyyden merkki.
Meidän tulee katsoa sitä, mitä meillä on
ja lopettaa sen päivittäinen inventoiminen, mitä ei ole.
55-vuotissynttäreilleni Dave osti minulle 55 ruusua ja sanoi
"Näiden on sitten syytä kestää pitkään."
Hän on sellainen, että kun hän tekee jotain, hän haluaa tehdä sen kunnolla.
Hengellinen kypsymättömyys siis aiheuttaa ihmissuhdeongelmia.
Se aiheuttaa taloudellisia ongelmia
koska mieluummin eletään tunteen kuin viisauden mukaan.
Kukaan ei voi saada kaikkea, mitä haluaa kaiken aikaa heti, kun haluaa.
Jokaisen tulee oppia viivyttämään palkitsemistaan.
Täytyy oppia odottamaan ja säästämään.
"Voi kun voisin maksaa auton käteisellä."
Tyytymättömyys on merkki hengellisestä kypsymättömyydestä. Tyytymättömyys.
En pidä tästä työstä. En pidä tästä seurakunnasta.
En pidä tästä aviomiehestä. En pidä tästä vaimosta.
En pidä tästä kulmakunnasta . En pidä tästä talosta. En pidä naapuristani.
Aina on jotain aihetta tyytymättömyyteen
Emme ole tyytymättömiä siihen, mitä meillä on, vaan itseemme.
Olkaa hyvä! Ylistys Herralle!
On aika vaikeaa löytää ongelmaa, joka ei liity hengelliseen kypsymättömyyteen.
Mitä kypsemmiksi tukemme hengellisesti, sitä onnellisempia olemme,
sitä rauhallisempia ja tyytyväisempiä.
Ja sitä paremmin voimme ottaa elämän sellaisena kuin se tulee
ja tulemme paremmin toimeen ihmisten kanssa.
Jaakob luku yksi.
Jaakob 1:1-4 on kuvaus hengellisestä kypsyydestä.
Aloitamme jakeesta 2:
"Veljeni, pitäkää pelkkänä ilona, kun joudutte moninaisiin kiusauksiin
tietäen, että teidän uskonne kestäväisyys koetuksissa
saa aikaan kärsivällisyyttä."
Sanonpa vain, että minun elämässäni
uskon koetukset toivat ennen näitä esiin koko joukon kaikkea muuta.
Pointti on, että koetukset näyttävät meille itsemme.
Tämä on yksi pääsyy, miksi ne ovat niin arvokkaita.
Ne paljastavat todellisen luonteemme.
Ne nostavat esiin heikkoutemme ja se on hyvä uutinen, koska silloin voimme
mennä Jumalan eteen, kohdata todellisuuden ja saada apua.
Kun elämme petettyinä ja syyttäen kaikesta muita, emme saa apua
koska laitamme sen aina jonnekin, minne se ei kuulu.
Ihminen, joka voi täysin iloita koetuksissa ja nähdä lopputuloksen
on kypsä ihminen, joka kykenee menemään läpi vaikean ajan
ja sanomaan "Tämä on vaikeaa, mutta uskon sen tuottavan hyvää."
"Uskoni kasvaa ja tämä auttaa minua kaivautumaan syvemmälle Jumalaan."
"En ymmärrä tästä kaikkea, mutta luotan Jumalaan ja uskon Raamatun sanan
että se kaikki koituu parhaakseni." Tämä on hengellistä kypsyyttä.
Voi olla, että joudut sanomaan sitä ensin silloin, kun sinusta ei yhtään tunnu siltä.
Hengellistä kypsyyttä on myös sanoa
mitä Sana sanoo, vaikka tunteet puhuisivat kaikkea muuta.
Parasta sanoa se uudelleen.
Hengellistä kypsyyttä on myös sanoa
mitä Sana sanoo, vaikka tunteet puhuisivat kaikkea muuta.
Tunteesi sanovat "Anna periksi ja luovuta!"
Mutta suusi sanoo, koska Sana sanoo "En koskaan luovuta enkä anna periksi."
Tunteet sanovat "Jumala ei rakasta sinua", mutta sinä sanot Sanan mukaan
"En koskaan anna koetuksen erottaa minua Jumalan rakkaudesta."
Kaikkia meitä kohtaavat koetukset aika ajoin, mutta kypsä kristitty menee läpi
elämänsä koettelemuksista ja säilyttää rauhallisuutensa.
On aika aikuistua ja ottaa vastuu teoistamme tietäen
että mitä pikemmin pääsemme läpi koetuksen, sitä pikemmin voimme
iloita voitosta ja Jumalan siunauksista elämässämme.
Tämän päivän ohjelmassa tarjoamme tietopakettia, jonka toivon sinun saavan.
Se on neliosainen opetussarjani "Tests, Trials, Temptations and Triumph."
Annamme sinulle myös R. T. Kendallin kirjan "God Meant It for Good."
Tiedän, että monet teistä katsojista käytte juuri nyt läpi hyvin vaikeita asioita
ja tiedän, miltä tuntuu, kun sattuu. Tiedän, miltä yksinäisyys tuntuu.
Tiedän, miltä tuntuu, kun päässä jylläävät ajatukset, että tämä ei
koskaan tästä miksikään muutu.
Muista, että saatana on valehtelija ja jokaisen myrskyn toisella puolella on
aina sateenkaari. Jumalalla on hyviä asioita sinun varallesi.
Hän kääntää hyväksi sen, mitä käyt läpi. Parasta, mitä nyt voit tehdä itsellesi
on hankkia nämä tuotteet, jotta voit sisäistää niiden tuoman tiedon.
Raamattu sanoo, että ihmiset hukkuvat tiedon puutteen vuoksi.
Siksi tarjoamme näitä lähteitä, jotta voit oppia ja tietää, mitä Jumalan sana
sanoo sinulle ja mitkä sen lupaukset ovat.
Onnistumme vain, kun voitamme vastustuksen.
Kasvamme vain, kun kohtaamme haasteita.
Saavutamme huipun vain, kun olemme valmiit kiipeämään.
Sinulla saattaa olla vaikea aika perheessäsi, puolisosi tai lastesi kanssa
tai työasioissasi tai rahataloutesi kanssa
olipa vuoresi mikä tahansa, voit voittaa sen ja menestyä.
Tämä neliosainen sarja näyttää, miten voit päästä läpi koettelemuksista
ja voittaa kiusauksen antaa periksi ja miten voit nousta voittajana.
Tilaa kasettissarja ruudulla näkyvien tietojen mukaan ja erityistarjouksena
kasettisarjan tilaajille haluamme lähettää R. T. Kendallin erinomaisen kirjan.
Se on auttanut Joyce Meyeria näkemään Jumalan käden
kaikkein koettelevimpinakin hetkinään ja se auttaa myös sinua.
Sen saa ilmaiseksi tämän kasettisarjan kanssa, mutta vain rajoitetun ajan.
Soita siis tänään tai käy nettisivuilla osoitteessa joycemeyer.org
Mikäli haluat näiden ohjelmien jatkuvan tekstitettynä suomeksi, lähde tukemaan ohjelmien käännös- ja tekstitystyötä. Nordea 111230-342789 viite 7744 OKU 218 A
Suomennos: Marketta Ruishalme